Regulamentul concursului de fotografii organizat cu ocazia 
Zilei Pământului – 22 aprilie 2022

Tema concursului: Terra - casa noastră! Se vor trimite fotografii care ilustrează aspecte de: conservarea naturii, biodiversitate, utilizare sustenabilă a resurselor, implicare civică pentru natură, educație pentru natură, agricultură ecologică, gestionare corectă a deșeurilor.
Pot participa: studenții Facultății de Agricultură, atât de la ciclul de licență (zi și IFR) cât și de la ciclul de master. Fiecare participant are dreptul să participe cu maximum 3 fotografii.
Formatul fotografiilor: fotografiile pot fi făcute cu aparate de fotografiat, telefoane mobile, tablete etc. Se admit și fotografii imprimate și ulterior scanate la o rezoluție minimă de 600 dpi. Nu se impune o dimensiune a fotografiilor. Formatul fișierelor poate fi *.jpeg, *.bmp, sau *.png. Fiecare fotografie va fi trimisă sub formă de fișier denumit astfel: [NUME PARTICIPANT]_[inițiala primului prenume]_[numărul fotografiei].[extensia fișierului], de exemplu POPESCU_G_01.jpeg sau IONESCU_F_02.png. Fiecare fotografie va avea un titlu (nu mai lung de 6 cuvinte) ce va fi specificat în declarația pe proprie răspundere. Se recomandă ca talia fișierelor să nu depășească 6 MB. 
Declarația pe proprie răspundere: fiecare participant va completa o declarație (formatul prezentat mai jos) din care să reiasă că fotografiile sunt originale, au fost făcute de participant și nu au mai fost publicate sau dreptul de autor (dacă este cazul) nu a fost cedat unui terț. Declarația, semnată și scanată, va fi trimisă odată cu fotografiile. Participanții care trimit doar fotografiile, neînsoțite de declarație, nu vor participa la concurs.
Adresa la care vor fi trimise fotografiile: popescu.george25@gmail.com
Termenul-limită: 20 aprilie 2022, ora 16.00.
Clasament: Primele cinci fotografii (premiul I, premiul II, premiul III, mențiunea I, mențiunea II) vor fi postate pe web-site-ul Facultății de Agricultură, secțiunea dedicată concursului. Jurizarea va fi făcută de membrii comitetului de organizare a concursului, prin acordarea de puncte celor mai bune fotografii. Astfel, fiecare membru, va acorda: 5 puncte pentru fotografia votată la premiul I; 4 puncte – premiul II; 3 puncte – premiul III; 2 puncte – mențiunea I; 1 punct – mențiunea II. Anunțarea clasamentului va fi făcută cel târziu pe data de 05 mai 2020, prin publicare pe site-ul Facultății de Agricultură.
Premiere: Studenții care obțin premii și mențiuni vor fi premiați cu sume de bani și cărți. Cuantumul premiilor va fi anunțat pe site odată cu anunțarea clasamentului.





DECLARAȚIE PE PROPRIE RĂSPUNDERE
	Subsemnatul / Subsemnata, ……………………………………………………………………. student(ă) în anul ……, programul de studii …………………………………………………………………………………, Facultatea de Agricultură a Universității de Științe Agricole și Medicină Veterinară a Banatului „Regele Mihai I al României” din Timișoara, cunoscând prevederile legale referitoare la falsul în declarații publice, declar că fotografiile trimise de mine la concursul foto organizat de Facultatea de Agricultură cu ocazia Zilei Pământului 2022, și de al cărui regulament am luat cunoștință, sunt originale și au fost realizate de mine. Astfel, am trimis în calitate de participant la acest concurs 1 / 2 / 3 fișiere grafice după cum urmează:
	Nr. crt.
	Denumirea fișierului
	Titlul fotografiei

	1.
	
	

	2.
	
	

	3.
	
	


	Sunt de acord cu publicarea fotografiei (cu menționarea numelui meu ca autor / autoare) pe web-site-ul Facultății de Agricultură și în alte materiale tipărite sub egida USAMVB Timișoara. 
	Data: …. / 04 / 2022
	Semnătura: ……………………………………





